CELEX: 62012TN0379
Language: hu
Date: 2012-08-21 00:00:00
Title: T-379/12. sz. ügy: 2012. augusztus 21-én benyújtott kereset — Electric Bike World kontra OHIM — Brunswick (LIFECYCLE)

17.11.2012   
            
            
               HU
            
            
               Az Európai Unió Hivatalos Lapja
            
            
               C 355/28
            
         2012. augusztus 21-én benyújtott kereset — Electric Bike World kontra OHIM — Brunswick (LIFECYCLE)
   (T-379/12. sz. ügy)
   2012/C 355/61
   A keresetlevél nyelve: angol
   
      Felek
   
   
      Felperes: Electric Bike World Ltd (Southampton, Egyesült Királyság) (képviselő: S. Malynicz Barrister)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      Másik fél a fellebbezési tanács előtti eljárásban: Brunswick Corp. (Lake Forest, Egyesült Államok)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának 2012. május 16-i határozatát (R 2308/2011-1. sz. ügy); és
            
         
               —
            
            
               az OHIM-ot és a fellebbezési tanács előtti eljárásban részt vevő másik felet kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „LIFECYCYLE” szóvédjegy a 12., 18. és 25. osztályba tartozó áruk vonatkozásában — 8546401. sz. védjegybejelentés.
   
      A felszólalási eljárásban hivatkozott védjegy vagy megjelölés jogosultja: a fellebbezési tanács előtti eljárásban részt vevő másik fél.
   
      A hivatkozott védjegy vagy megjelölés: a 1271758. sz. „LIFECYCYLE” spanyol szóvédjegy a 28. osztályba tartozó áruk vonatkozásában
   
      A felszólalási osztály határozata: a felszólalási osztály a felszólalást teljes egészében elutasította.
   
      A fellebbezési tanács határozata: a fellebbezési tanács a vitatott határozatot hatályon kívül helyezte annyiban, amennyiben az elutasította a felszólalást a 12. osztályba tartozó áruk vonatkozásában, elutasította a védjegybejelentési kérelmet az említett áruk vonatkozásában és elutasította a fellebbezést a 12. osztályba tartozó fennmaradó áruk vonatkozásában.
   
      Jogalapok: a 207/2009 tanácsi rendelet 8. cikke (1) bekezdése b) pontjának és 75. cikkének megsértése.